પરિવાર મદ્રાસથી મુંબઈ શિફ્્ટ થઈ ગયો. ધીરેન્દ્ર સાથે એની જોડી જામી. એની સાથે રસિક દશ્યો ભજવતાં યૌવન ચટકા ભરતું. પોતાનાથી ડબલ ઉંમરનો હીરો બરાબરનો લટ્ટુ બન્યો હતો એ ગમતું. હસવું આવતું એમ ગલીપચી પણ કરી જતું. અત્યંત રૂપાળા, અનુભવી ધીરેન્દ્રે જ એને કળીમાંથી ફૂલ બનાવી, ત્યાર પછી બીજા બે પુરુષ જીવનમાં આવ્યા-ગયા. ચાંદની માટે આશ્વાસન હોય તો એટલું જ કે પોતે કદી કેરિયરના સ્વાર્થ ખાતર કોઈની પથારી ગરમ નહોતી કરી, પણ જેવી કોઈની નજીક જવા જાય કે મા આંખ રાતી કરેઃ ધીરેન્દ્ર તારાથી કેટલો મોટો. હવે એની કેરિયર કેટલાં વરસ!